CELEX: 62021CN0717
Language: sl
Date: 2021-11-26 00:00:00
Title: Zadeva C-717/21: Predlog za sprejetje predhodne odločbe, ki ga je vložilo Sąd Rejonowy w Siemianowicach Śląskich (Poljska) 26. novembra 2021 – Provident Polska S.A./VF

21.3.2022   
            
            
               SL
            
            
               Uradni list Evropske unije
            
            
               C 128/4
            
         
      Predlog za sprejetje predhodne odločbe, ki ga je vložilo Sąd Rejonowy w Siemianowicach Śląskich (Poljska) 26. novembra 2021 – Provident Polska S.A./VF
      (Zadeva C-717/21)
      (2022/C 128/05)
      Jezik postopka: poljščina
      
         Predložitveno sodišče
      
      Sąd Rejonowy w Siemianowicach Śląskich
      
         Stranki v postopku v glavni stvari
      
      
         Tožeča stranka: Provident Polska S.A.
      
         Tožena stranka: VF
      
         Vprašanje za predhodno odločanje
      
      Ali vsebina pravila iz člena 7 Listine Evropske unije o temeljnih pravicah, ki izraža temeljno pravico, s katero je varovano stanovanje, nasprotuje takšni razlagi členov 3(1) in 4(1) Direktive 93/13/EGS z dne 5. aprila 1993 o nepoštenih pogojih v potrošniških pogodbah (1) (UL, posebna izdaja v slovenščini, poglavje 15, zvezek 2, str. 288, kakor je bila spremenjena), zlasti pa pojma znatnega neravnotežja, na podlagi katere se pogodba o potrošniškem kreditu lahko izpolnjuje tako, da se ta kredit odplačuje v obrokih, ki jih prodajalec ali ponudnik pobira izključno na domu potrošnika?
      
         (1)  UL, posebna izdaja v slovenščini, poglavje 15, zvezek 2, str. 288, kakor je bila spremenjena.